Showing results for tags 'cfc'.
LowRidingMonkey posted a topic in Chelsea
Kausi 2018-2019 Valioliigan kolmas sija oli ehdoton maksimi viime kaudella. Kärkikaksikko Manchester City ja Liverpool oli aivan omilla luvuilla eikä muista ollut todellisiksi haastajiksi. Kolmas sija oli jopa yllättävänkin hyvä lopputulema, kun jossain vaiheessa näytti huonommatkin sijoitukset todennäköisiltä. Tottenhamille tai Arsenalille, Manchester Unitedista puhumattakaan, ei lopulta kolmospaikka kelvannut ja Blues korjasi UCL-paikan talteen. Toki sellainen lopulta olisi tullut myös Eurooppa liigasta jonka Chelsea voitti toista kertaa historiassaan. Finaalissa kaatui Arsenal maalein 4-1. Kotimaan cup-kentät ei olleet yhtä suotuisia Sinisille. Liigacupissa lontoolaiset ylsivät kyllä finaaliin, mutta pokaali jäi haaveeksi Manchester Cityn ollessa etevämpi rankkarikisassa. City vei nimiinsä myös Community Shieldin kauden alussa. FA Cupissa matka katkesi viidennellä kierroksella. Tässäkin manchesterlaiset olivat etevämpiä, United toimesta tällä kertaa. Kausi 2019-2020 Uusi kausi ja uusi manageri jälleen puikoissa. Ei siis mitään tavallisuudesta poikkeavaa Stamford Bridgen kesässä. Manageriuransa ensimmäisen pokaalin voittanut Maurizio Sarri päätti palata takaisin Italiaan yhden Chelsea-kauden jälkeen. Ei tosin Napoliin vaan Juventukseen. Näinpä Derby Countyssa viime kaudella ensimmäisiä askeleitaan managerina ottanut Chelsea-legenda Frank Lampard nousi pikavauhtia Sinisten peräsimeen. Itse olisin varsin mieluusti pitänyt Sarrin, mutta otan tietysti innolla Super-Frankin vastaan. Olkoonkin, että ihanne tilanteessa Lamps olisi kerryttänyt kokemusta vielä ainakin kauden tai kaksi jos kolmattakin. Kesän (ja talven) siirtokielto mahdollistaa ainakin pienimuotoisen pehmeän laskun managerin pestiin Stamford Bridgellä. Valioliigan osalta tilanteen pitäisi sikäli olla selkeä, että mestaruustaisteluun ei ilman suurempaa yllätystä pitäisi olla mitään asiaa. ManCity ja Liverpool hoitavat jälleen sen homman. Tottenhamia pitäisin selkeänä kolmosena. Nelospaikasta sen sijaan voi tulla jopa ennen näkemätön kamppailu. Tällä hetkellä pitäisin Arsenalia ehkä lievänä suosikkina ottamaan viimeisen paikan top-4:ssä. Chelsea ja ManUnited tietysti hamuavat kovasti neljän joukkoon. Lisäksi ainakin Wolverhampton, Everton ja Leicester City voivat hyvinkin sekoittaa pakkaa isolla kädellä. Toivotaan top-4, uskotaan top-6, mutta jätetään pieni varaus sijoille 7-9. Pääasia olisi, että nuoret pelaajat ottaisivat hyviä kehitysaskeleita kohti Valioliigan huippua. Champions League ja tuttu hymni raikaa jälleen myös Stamford Bridgelläkin. Chelsea pääsee lohkoarvontaan ykköskorista Eurooppa liigan voiton myötä. Toiveissa olisi pääsy UCL-jatkopeleihin joissa kaikki onkin taas mahdollista. Lähtökohtaisesti paikka puolivälierissä olisi jo varsin kova saavutus. Kaikki toki riippuu hieman myös tulevista vastustajista. Kotimaan cupeihin en laittaisi järin suuria odotuksia. Hyvät runit toisivat tietysti aina lisää pelejä mikä ei olisi sinänsä huono juttu. Joko FA Cupissa tai liigacupissa välieräpaikka voisi olla mahdollinen. Siirrot Sisään Mateo Kovacic, Real Madrid Siirtobannista johtuen Chelsea ei kovinkaan suuria liikkeitä pystynyt tekemään. Viime kaudella Sinisissä lainalla ollut Mateo Kovacic lunastettiin omaksi ja siinäpä se. Toki lainalta palaavia pelaajia voi pitää sinänsä uusinakin pelaajina. Etenkin Christian Pulisicia joka tammikuisen oston jälkeen jatkoi vielä kauden loppuun Borussia Dortmundissa. Reece James, Kurt Zouma, Fikayo Tomori, Mason Mount ja Tammy Abraham vielä Pulisicin lisäksi lainalta ykkösjoukkueeseen. Ulos Marcin Bulka, PSG Robert Green, lopetti Ola Aina, Torino Gary Cahill, Crystal Palace Jay Dasilva, Bristol City Tomas Kalas, Bristol City Todd Kane, QPR David Luiz, Arsenal Kasey Palmer, Bristol City Kyle Scott, Newcastle United Eden Hazard, Real Madrid Daishawn Redan, Hertha Berlin Kaksi isompaa poistujaa nähtiin, kun jo aikoja sitten selvän Eden Hazardin Real Madrid-siirron lisäksi Valioliigan siirtoikkunan viime hetket veivät David Luizin Arsenaliin. Gary Cahill löysi itselleen uuden osoitteen Crystal Palacesta. Hienoa nähdä Cahill vielä Valioliigassa vaikka Chelseasta ei enää ruutua löytynytkään. Oma ykköshevoseni vasemmaksi pakiksi Jay Dasilva myytiin käsittämättömästi vain noin kahdella miljoonalla punnalla viime kauden lainaseuraansa Bristol Cityyn. Bristol hankki myös Dasilvan tapaan viime kaudella lainalla olleet Tomas Kalasin ja Kasey Palmerin omakseen. Dasilvan ohella myös Ola Ainan myynti Torinoon kirpaisee muita lähtijöitä enemmän (Hazard poislukien, mutta siihen ajatukseen ettei belgiä enää Chelseassa nähdä olikin ehtinyt jo tottua). Lainalle Ethan Ampadu, RB Leipzig Lewis Baker, Fortuna Dusseldorf Izzy Brown, Luton Town Trevoh Chalobah, Huddersfield Town Jake Clarke-Salter, Birmingham City Danny Drinkwater, Burnley Conor Gallagher, Charlton Athletic Luke McCormick, Shrewsbury Town Matt Miazga, Reading Charly Musonda, Vitesse Mario Pasalic, Atalanta Dujon Sterling, Wigan Athletic Laina-armeija alkaa olemaan jälleen muhkea. Ihan kaikkia en tuohon listannut, mutta merkittävimmät siinä pitäisi olla. Jokunen lähtija saattaa vielä tulla, kun muualla Euroopassa siirtoaikaa on vielä jäljellä. Ethan Ampadulla on mielenkiintoinen haaste saada peliaikaa Leipzigissa. Myös Lewis Baker nähdään Bundesliigassa. Danny Drinkwater yrittää saada uraansa raiteilleen Burnleyssä. Nuoriso-osastolta Conor Gallagher ja Luke McCormick hakevat tuntumaa ammattilaistasolle ensimmäisillä lainapesteillään. McCormickia olisin tosin odottanut lainalle Championshipiin League Onen sijaan. Ehkä viime kauden loukkaantumiset vaikuttivat. Dujon Sterlingillä on isot saappaat täytettävänä Wiganissa Reece Jamesin jäljiltä. Charly Musonda pysyy toivottavasti terveenä ja ottaa Eredivisien haltuun. Pelaajat Maalivahdit 1 Kepa Arrizabalaga 13 Willy Caballero 31 Jamie Cumming x Jamal Blackman Maalivahtien tilanne on ainakin ennakkoon selkeä. Kepa Arrizabalaga pelaa valtaosan peleistä ja Willy Caballero nähtäneen maalilla cupeissa. Jamie Cumming päässee penkille ainakin cupeissa. Jamal Blackman parantelee vielä viime kaudella tullutta pahaa loukkaantumistaan. Laina tai myynti tammikuussa lienee mahdollisuuksien rajoissa. Puolustajat 2 Antonio Rudiger 3 Marcos Alonso 4 Andreas Christensen 15 Kurt Zouma 21 Davide Zappacosta 24 Reece James 28 Cesar Azpilicueta 29 Fikayo Tomori 33 Emerson Palmieri 42 Juan Castillo 44 Marc Guehi 63 Ian Maatsen Toppariosastolla Antonio Rudigerin pitäisi olla avauksen mies kunhan vain pääsee pelikuntoon. Andreas Christensen ja Kurt Zouma ovat lähtökohtaisesti avauksen topparit saksalaisen poissaollessa. Tanskaisen ollessa ainakin omissa papereissani Rudigerin parina ykköskokoonpanossa. Fikayo Tomori haastaa vai hyvin kauden edetessä jopa vallata avauspaikan. Oikealla laidalla Cesar Azpilicueta saa uuden ja kovan haasteen, kun Reece James Wigan-lainan jälkeen ykkösjoukkueen mukana. Vasemmalla laidalla Emerson Palmierin tuntuisi ainakin preseasonin perusteella olevan Marcos Alonson edellä Frank Lampardin papereissa ja varmasti monen muunkin papereissa. Juan Castillo tai Ian Maatsen voisi saada cupeissa sauman vasempana pakkina. Keskikenttä 5 Jorginho 7 N’Golo Kante 8 Ross Barkley 12 Ruben Loftus-Cheek 14 Tiemoue Bakayoko 17 Mateo Kovacic 19 Mason Mount 45 George McEachran 47 Billy Gilmour 55 Faustino Anjorin Keskikentän pohjakaksikkoon (jos oletetaan taktiikan olevan 4-2-3-1) on tarjolla Jorginho, N’Golo Kante ja Mateo Kovacic. Kymppipaikasta kisaavat erinomaisen preseasonin pelannut kaksikko Ross Barkley ja Mason Mount. Toivuttuaan pelikuntoon Ruben Loftus-Cheek tuo vaihtoehdon niin keskikentän pohjalle kuin kymppipaikalle. Mielenkiintoista nähdä mikä muodostuu Lampardin ykköskolmikoksi keskikentälle. Itse haluaisin nähdä RLC, Kante ja Mount kolmikon. Hyökkääjät ja laitapelaajat 9 Tammy Abraham 10 Willian 11 Pedro 16 Kenedy 18 Olivier Giroud 20 Callum Hudson-Odoi 22 Christian Pulisic 23 Michy Batshuayi 41 Charlie Brown Hyökkäyspäässä toiveissa olisi, että kaikkien ollessa kunnossa Callum Hudson-Odoi ja Christian Pulisic olisivat laitapelaajista ne avauksen miehet. Pedro ja Willian sitten varamiehinä. Piikissä Tammy Abraham tuntuisi olevan Lampardin mieleen ja on myös itselleni se ykkösvaihtoehto. Toivottavasti tulee nopeasti onnistumisia. Olivier Giroud taitaa olla tällä hetkellä Michy Batshuayin edellä nokkimisjärjestyksessä. Arrizabalaga (Caballero, Cumming) Azpilicueta (James, Zappacosta) – Rudiger (Tomori) – Christensen (Zouma) – Emerson (Alonso) Kante (Kovacic) – Loftus-Cheek (Jorginho) Pulisic (Pedro, Kenedy) – Mount (Barkley) – Hudson-Odoi (Willian) Abraham (Giroud, Batshuayi)
Chelsea: Capital One Cup 2013-2014
Tänään olisi Capital One Cupia tarjolla, kun Chelsea matkaa kolmannen kierroksen otteluun County Groundille Swindon Townin vieraaksi. Viime kaudellahan Chelsea selvisi varsin hienosti aina välieriin saakka jossa kompastui Swanseaan. Swindon kesti kisassa aina neljännelle kierroksella jolla se hävisi Aston Villalle. Chelsea aloittaa cup-runinsa tästä ottelusta. Ykkösliigassa pelaava Swindon puolestaan on aloittanut oman matkansa jo ensimmäiseltä kierrokselta voittamalla Kakkosliigan Torquayn 1-0. Toisella kierroksella Swindon haki hienon 2-0-voiton Mestaruussarjan QPR:n vieraana. Blues palasi takaisin voiton makean nektarin makuun lauantaina kaatamalla paikallisottelussa Fulhamin 2-0. Näin Chelsea onnistui selättämään kolmen tappion ja neljän voitottoman ottelun laskusuhdanteen. Swindon on ollut suht hyvässä iskussa kärsien vain yhden tappion viimeisissä kuudessa (3-2-1) ottelussaan. Chelsea-otteluun Swindon lähtee voitto allaan. Lauantaina Robins kaatoi Bristol Cityn 3-2. Seurat eivät ole hetkeen kohdanneet sillä tuoreimmat ottelut ovat lähes 20 vuoden takaa Valioliigasta kaudelta 1993-1994. Chelsea vei nimiinsä molemmat kohtaamiset. Vieraista irtosi 3-1-voitto ja kotona lukemat olivat 2-0 Chelsea hyväksi. Swindon kuitenkin voittanut joukkueiden ainoan liigacup-kohtaamisen kaudella 1962-1963. Toisen kierroksen kamppailu päättyi Swindonin 3-0-voittoon. Loukkaantuneet, pelikiellot ja muut poissaolot Chelsealla ei ole ongelmia loukkaantumisten tai pelikieltojen kanssa. Swindonilta puuttuvat Ryan Mason, Ryan Harley, Aaron Oakley, Tijane Reis ja Alex Smith loukkaantumisten vuoksi sekä pelikieltoinen Nathan Byrne. Kokoonpanot Chelsea tulee kierrättämään kokoonpanoaan. Mark Schwarzer tehnee Chelsea-dyyttinsä virallisten otteluiden osalta astelemalla tolppien väliin. Puolustuksessa Cesar Azpilicueta ja Ryan Bertrand aloittavat laidoilla. Kahdesta topparin paikasta yksi menee David Luizille. Toisen ottaa toivottavasti Tomas Kalas. Andreas Christensen ja Nathan Ake olisivat myös vaihtoehtoja, mutta kaksikko pelasi eilen alle 21-vuotiaissa täydet minuutit joten tuskin ovat ainakaan avauksessa. Michael Essien aloittaa keskikentällä. Marco van Ginkelille toivoisin minuutteja Biisonin kaverina. Juan Mata on varmuudella yksi hyökkäävistä pelaajista. Muilla paikoilla näkisin mieluusti Willianin ja Kevin De Bruynen. Fernando Torres tai Demba Ba saanee aloituspaikan piikissä. Schwarzer Azpilicueta - David Luiz - Kalas - Bertrand Essien - van Ginkel De Bruyne - Mata - Willian Torres Wes Foderingham maaliin. Muunmuassa Derbystä ja Blackburnista tutu Jay McEveley vasemmaksi pakiksi. Nathan Thompson oikealle. Toppareiksi kapteeni Darren Ward ja Tottenham-laina Grant Hall. Massimo Luongo, Yaser Kasim, Louis Thompson ja Spurs-laina Alex Pritchard kisailevat keskustan paikoista. Dany N’Guessan ja Nicky Ajose aloittanevat laidoilla keskikentällä/hyökkäyksessä. Sentterin rooli lankeaa Newcastlestakin tutulle Nile Rangerille. Miles Storey haastaa paikasta hyökkäykseen. Foderingham N.Thompson - Ward - Hall - McEveley Luongo - Kasim - Pritchard N’Guessan - Ranger - Ajose Kaikessa yksinkertaisuudessaan tama on ottelun joka on voitettava, oli kierrätystä tai ei. Kyllä Chelsealta pitäisi sen verran leveyttä löytyä kokoonpanostaan, että tämä hoituu vaikka ykkösmiehiä lepovuorossa onkin. Viime kaudella esim Wolves hoitui näyttävästi ja jotain samanlaista olisi toiveissa tänäänkin. Toivon ja uskon Matan olevan tänään kovassa iskussa. Kolmen neljän maalin voitto Sinisille ja hyviä onnistumisia mahdollisuuksia saaville pelureille. Swindon Town 0 Chelsea 4 (Mata, van Ginkel, Essien, Torres)
Chelsea UEFA Champions League 2013-2014
Group E Chelsea FC (ENG) FC Schalke 04 (GER) FC Basel 1893 (SUI) FC Steaua Bucureşti (ROU) OTTELUOHJELMA Keskiviikkona 18/9/2013 Chelsea - Basel Schalke - Steaua Bucuresti Tiistaina 1/10/2013 Steaua Bucuresti - Chelsea Basel - Schalke Tiistaina 22/10/2013 Schalke - Chelsea Steaua Bucuresti - Basel Keskiviikkona 6/11/2013 Chelsea - Schalke Basel - Steaua Bucuresti Tiistaina 26/11/2013 Basel - Chelsea Steaua Bucuresti - Schalke Keskiviikkona 11/12/2013 Chelsea - Steaua Bucuresti Schalke - Basel Paperilla Chelsean arpaonnea voi pitää hyvänä ellei erinomaisena. Jos ja kun Chelsean peli on uomissaan pitäisi Bluesin edetä jatkoon lohkovoittajana. Toisesta jatkopaikasta käytäneen hyvää taistelua Schalken, Baselin ja Steauan välillä. Vaikea sanoa mikä näistä olisi suosikki toiseksi jatkoonmenijäksi. Kenties Basel. Mielenkiintoisesti osui kaksi viime kaudella Eurooppa liigassa Chelseaa vastaan pelannutta seuraa samaan lohkoon. Hyvänä puolena on ettei mitään pahempia yllätyksiä pitäisi olla luvassa vaan Chelsealla on varmasti varsin hyvät tiedot niin joukkueista kuin hotelleista ynnä muista. Niin Basel kuin Steauakin osoittivat viime kauden taistoissa ettei niitä kannata aliarvioida. Molemmat joukkueet voivat parhaana päivänään aiheuttaa Chelsealle pahojakin ongelmia, etenkin kotiotteluissaan. Schalke on mielenkiintoinen tapaus. Alku Bundesligassa on ollut vähintäänkin nihkeä, mutta ei saklaisten pitäisi täysin paperiakaan tässä lohkossa olla. Kotonaan lienevät vahvoja, mutta vieraissa voi olla ongelmia niin Chelsean, Baselin kuin Steauankin kanssa. Pitäisinkin Schalkea tämän lohkon suurimpana arvoituksena. Voi taistella jopa lohkovoitosta (ja voittaakin lohkon), mutta toisaalta voi hävitä vaikka kaikki kuusi otteluaan. Veikkauksena loppuun. Chelsea vie lohkon ja Basel on toinen. Schalke nappaa Eurooppa liigan paikan ja Steaua jää viimeiseksi.
Chelsea 2013-2014 - Mourinhon paluu
Uusi kausi koputtelee jo ovella joten onkin jo aika lyödä uusi kausitopic tulille. Edellinen kausi 2012-2013 oli pettymys, kun tarjolla olleista pokaaleista ja lautasista vain Eurooppa liigan voittopysti saatiin Chelsean kaappiin. Karvainpina pettymyksinä Valioliigan voittotaistelun karkaaminen jo hyvissä ajoin, Mestareiden liigan mestaruuden puolustuksen tyrehtyminen alkulohkoon sekä seurajoukkueiden MM-finaalin häviäminen. FA Cupissa ja Capital One Cupissa tie katkesi välierissä. Pienimpänä pettymyksenä vielä alkukauden tappiot niin Community Shiedissä kuin UEFA Super Cupissa. Jo tutuksi tulleet managerisekoilutkin saivat jatkoa, kun kesällä pitkälti UCL-pytyn voiton tuomassa huumassa palkattu Roberto Di Matteo sai lähteä jo marraskuussa. Tilalle tuli monen Chelseamielisen kauhuksi ex-Liverpool käskyttäjä Rafa Benitez. Menneinä vuosina Sinisistä vähemmän mairittelevia kommentteja laukonut Benitez ei oikeastaan koskaan ehtinyt lunastamaan kannattajien luottamusta. Ei vaikka Eurooppa liigan voittikin ja Valioliigasta naarattiin vähimmäistavoite eli UCL-paikka. Kesän tullen Rafa lähti ja uutta manageria etsittiin. Jo pitkään jatkuneet huhut kävivät vihdoin toteen, kun Chelsea ilmoitti kesäkuun alussa Jose Mourinhon neljä vuotisesta sopimuksesta. Samalla hetkellä Chelseasta tuli monien mielestä kauden 2013-2014 suurin mestarisuosikki. Ja mikä ettei, olihan Mourinhon edellinen visiitti sujunut pokaalirikkaissa merkeissä. Odotukset tulevalle kaudelle ovat korkealla eli pokaaleja olisi kaappiin saatava. Mielellään joka sarjasta ja cupista, mutta vähintään yksi. Valioliiga, UCL, FA Cup, COC olisi ainakin meikäläisen suosikkijärjestys. Valioliigan voittamisesta on hetken aikaa kulunut joten sen pitäisi olla tämän kauden ykköstavoite. Iso korvainen on vielä Josen kanssa voittamatta joten kiima on kova myös Mestareiden liigan suhteen. Viime kauden (voitokkaan) Eurooppa liigan harharetken jälkeen paluu UCL-pudotuspeleihin on vähimmäistavoite. FA Cup on tuonut viime vuosina hyvin menestystä ja on arvostettu pokaali joten myös Englannin Cup saa varmasti osakseen vahvasti huomiota. Capital One Cupista haetaan myös pokaalia, mutta se tehtäneen enemmän rotaation kautta. UEFA Super Cup olisi kiva bonus. Viime kautta heikommin ei juuri voi pelata. Kilpailu on kovaa, mutta kyllä tällä porukalla pitäisi yksi pokaali pystyä kaappiin ottamaan. Siirtomarkkinoilta Chelsean haaviin ovat tarttuneet laituri Andre Schurrle (Leverkusen), keskikenttä Marco van Ginkel (Vitesse) ja maalivahti Mark Schwarzer (Fulham) ykkösjoukkueen tarpeisiin. Tulevaisuutta silmällä pitäen seuraan liittyivät hyökkääjät Isaiah Brown (West Bromwich) ja Stipe Perica (Zadar) sekä sekä laitapelaaja Cristian Cuevas (O’Higgins). Näistä Cuevas jo lainattiinkin Hollantiin yhteistyöseura Vitesseen. Cuevasin lisäksi lainapestille Vitesseen lähtivät Lucas Piazon ja jo viime kaudella samassa seurassa viihtyneet Patrick van Aanholt ja Gael Kakuta. Ykkösringin miehistä kolme lähetettiin Espanjan La Ligaan lainoille. Thibault Courtois jatkaa Atletico Madridissa. Loukkaantumisten vaivaama Marko Marin lähti hakemaan peliaikaa Sevillasta ja polvivammastaan toipunut Oriol Romeu suuntasi Valenciaan. Aina luotettava Paulo Ferreira lopetti. Pari kautta sitten loistanut, mutta viime kaudella epäsuosioon joutunut Florent Malouda lähti sopimuksen loputtua Turkin Trabzonsporiin. Varavahtina vaikuttanut Ross Turnbull hakee uusia haasteita ja peliaikaa Mestaruussarjaan paluun tehneestä Doncasterista. Jeffrey Bruma myytiin kahden HSV-laina vuoden jälkeen Hollantiin PSV Eindhoveniin. Yossi Benayounin sopimus päättyi. Kokoonpano näyttääkin kauttaaltaan vahvalta ja jokaiselle pelipaikalle riittää kilpailua tai vähintäänkin hyvä varamies. Maalivahdit 1. Petr Cech Tsekkivahti pelasi vahvan kauden ja jatkaa tälläkin kaudella selvänä ykkösenä. Tulee olemaan yksi sarjan parhaista maalivahdeista. 23. Mark Schwarzer Paikalliskilpailija Fulhamista vapaalla siirrolla saapunut aussi on varmasti yksi sarjan parhaista kakkosmaalivahdeista. Kokeneen, lähes 550 ottelua Middlesbroughissa ja Fulhamissa pelanneen vahdin voi huoletta laittaa tolppien väliin jos Cech sivussa. 40. Hilario Jo useita vuosia Chelseassa viihtynyt portugalilainen sai kuin saikin vielä vuoden jatkon. Roolina kolmosvahti. 46. Jamal Blackman Jamal kantaa päävastuun alle 21-vuotiaiden peleissä joissa luvassa myös Euro-pelejä. Ykkösjoukkueen mukana preseasonilla. Matkannee myös ainakin osaan UCL-vieraspeleistä. Lainapestiä luvassa kauden toisella puolikkaalla? Puolustajat 2. Branislav Ivanovic Serbillä on takanaan hieman takkuisempi kausi. Pelasi tuttuun tapaan sekä topparina, että oikealla laidalla. Sama homma jatkuu myös tällä sesongilla. Nostaa tasoaan. 3. Ashley Cole Cole pitää tälläkin kaudella hallussaan vasemman pakin tonttia. Montako maaliviivapelastusta tällä kaudella nähdään? 4. David Luiz Ajoittain arvaamaton brassi tarjoaa viihdettä. Valokoimasta löytyy niin oman pään hasardeja kuin kaanunatykkejä yläpesään. Virheiden määrä on laskussa ja jos jatkaa samaan tahtiin ottaa toisen topparin tontin haltuunsa pysyvästi. 24. Gary Cahill Cahill on kenties joukkueen paras laukausten blokkaaja. Erittäin vahva päällä ja onkin oiva pelote hyökkäyspään erikoistilanteissa. Taistelee avauksen paikasta, mutta toiminee silti enemmän rotaatiossa. 26. John Terry (kapteeni) Ei ole enää takuuvarma avauskokoonpanon mies vaikka kapteeni onkin. Aloittanee silti valtaosan peleistä terveenä ollessaan. Muiden toppareiden tapaan hyvä ase hyökkäyspäässä erikoistilanteissa. Nouseeko jalka. 27. Sam Hutchinson Ehti jo kerran lopettaa polvivammojen vuoksi, mutta teki paluun. Oli viime kauden lainalla Nottinghamissa ja laina lienee todennäköinen myös tällä kaudella ellei sitten HG-statukselle ole käyttöä. Harmi, että paras terä on kadonnut vammojen myötä. Sisukas. 28. Cesar Azpilicueta Hyvän debyyttikauden pelannut oikea laitapakki joutuu taistelemaan peliajasta Ivanovicin kanssa. Hyvä molempiin suuntiin. Lopullinen läpimurto edessä? 29. Nathaniel Chalobah Watfordissa viime kaudella loistanut toppari tai puolustava/alempi keskikenttä. Tulevaisuus on Sinisissä, mutta hakee vielä tämän kauden kokemusta lainalta, toivottavasti Valioliigasta. 32. Wallace Fluminensesta saapunut oikea laita pakki lähtee lainalle työlupa-asioiden vuoksi. Esiintyi hyvin preseasonilla. Huhut vievät Milanon sinimustiin. 33. Tomas Kalas Topparina ja oikealla laidalla viihtyvä nuori tsekki. Pari viime kautta mennyt lainalla Vitessessä jossa on ollut joukkueen avainpelaajia. Haistelee ykkösjoukkueen menoa. Lainapesti Valioliigaan voisi olla passeli. 34. Ryan Bertrand Pitkään lainoilla kypsytetty vasen pakki on saanut parin viime kauden aikana roolia myös Chelseassa. Haasta Colen taisteluun peliajasta, mutta on vielä varamiehenä. Kerää silti peliminuutteja. 57. Nathan Ake Viime kaudella kaurallinen otteluita ykkösjoukkuessa, lähinnä keskikentän pohjalle. Pelaa kuitenkin alle 21-vuotiaissa enemmän topparina. Tuuraa ajoittain vasempana pakkina. Viettää tämän kauden Chelseassa HG-juttujen vuoksi. Päässee jälleen muutamassa ottelussa kokoonpanoon. Teki juuri viiden vuoden jatkosopimuksen. - Kenneth Omeruo Viime kausi lainalla ADO Den Haagissa. Pelasi Hollannissa pääosin oikealla laidalla, mutta loisti tammikuussa Afrikan kisoissa topparina Nigerian paidassa. Työlupa käsittääkseni kunnossa, vaikka ollut ykkösjoukkueen mukana preseasonilla. Suuntana alle 21-v tai laina? Keskikentät 5. Michael Essien Biisoni palaa lainapestiltään Real Madridista. Ikä ja vammat alkavat näkymään, mutta on edelleen käyttäkelpoinen pelaaja keskikentän pohjalla. Joutuu kuitenkin taistelemaan peliajasta kynsin ja hampain. 7. Ramires Brasilialainen kuntoihme omaa väsymättömät keuhkot. Tekee töitä laajalla säteellä. Nopea ja taitoakin löytyy, kun vain malttaa juoksemiseltaan käyttää sitä. Minuutteja keskikentän pohjalla sekä (oikealla) laidalla. 8. Frank Lampard Chelseassa tehtyjen maalien ennätysmies Super-Frank eikä mikään viittaa siihen, että maalisuoni olisi tyrehtynyt. Ei kerää minuutteja enää vanhaan malliin, mutta terveenä pysyessään on vielä tärkeä pelaaja. 10 maalia tilauksessa. 10. Juan Mata Chelsean viime kauden vuoden pelaaja täysin ansaitusti. Sinisten hyökkäyspeli oli pitkälti espanjalaisen talismaanin varassa. Harjoitusotteluissa haki vielä parasta teräänsä, mutta tulee jälleen olemaan piikki vastustajien lihassa. Kaikki saumat olla koko liigan paras pelaaja. 11. Oscar Urakoi mielettömän määrän seura- ja maajoukkue pelejä viime kesän olympialaisista lähtien. Ei saanut juuri lepo aikaa kesälläkään kiitos Confederations Cupin. Näytti silti olevan hyvässä iskussa, kun liittyi joukkueen mukaan harjoituskaudelle. Hyvä laukaus. Joutuu kilpailemaan pelipaikastaan mm. Schurrlen ja De Bruynen kanssa. 12. John Obi Mikel Joidenkin mielestä aliarvostettu, toisten mielestä yliarvostettu. Tekee arvokasta työtä joukkueen eteen jotta Matan ja Hazardin kaltaiset taiturit pääsevät loistamaan. Nukahtelee välillä. Ensimmäinen Valioliiga-maali tulossa tällä kaudella? 13. Victor Moses Vanttera laituri on hivenen ailahteleva, mutta vireessä ollessaan vaikea pysäytettävä. Rotaatiopelaaja jolla HG-status. 14. Andre Schurrle Leverkusenista saapunut saksalainen on kovan paikan edessä, vasemmalla laidalla, kun viihtyy myös muuan Eden Hazard. Väläytteli preseasonilla mm. hienolla volleymaalillaan AC Milania vastaan. Totuttelee vielä uuteen joukkueeseen. Keventää Hazardin, Matan ja Oscarin taakkaa hyökkäyspelin rakentelussa. 15. Kevin De Bruyne Pelasi hyvän kauden lainalla Werder Bremenissä. Harjoituskaudella esittänyt vahvoja otteita ja antaakin kovan haasteen kolmelle amigolle. Nappikaudella kaikki mahdollisuudet olla liigan paras nuori pelaaja. Jokerikortti. 16. Marco van Ginkel Vitessestä hankittu nuori hollantilainen on saanut paljon vastuuta harjoitusotteluissa. On vastannut huutoon ja pelannut hyvin. Tuo Ramiresin ohella tuoreita jalkoja keskikentän pohjalle raskasjalkaisten Essienin, Lampardin ja Mikelin tilalle. De Bruynen ohella toinen potentiaalinen läpimurto-pelaaja. 17. Eden Hazard Aloitti debyyttikautensa huikeasti. Pelasi loistavan kauden vaikka ajoittain oli havaittavissa pientä puutumista. Kauden kokeneempana piinaa entistä kovemmin muiden jengien pakkeja. Matan ohella tärkein yksittäinen pelaaja hyökkäyssuuntaan. Dominointia odotellessa. 20. Josh McEachran Vietti viime kauden lainalla Mestaruussarjan Middlesbroughissa. Pääsi pelaamaan muutaman minuutin ykkösjoukkeen mukana preseasonilla, mutta tavoitteena on uusi lainapesti. Elegantti taituri tarvitsisi annoksen aggressiivisuutta ja voimaa. - Bertrand Traore Nuorukainen oli mukana muutamassa harjoitusottelussa ja esiintyi edukseen. Tulevan kauden joukkue riippuu pitkälti työluvasta. Lainalle Eurooppaan tai peliminuutteja alle 21-vuotiaissa. Jännitävä tulevaisuuden lupaus. Hyökkääjät 9. Fernando Torres Kuuma, kylmä, kuuma, kylmä… Välillä kulkee ja välillä ei. Paransi edelliskaudesta, mutta tekemistä riittä vielä. Maajoukkuepelit kesällä lyhensivät valmistautumisjaksoa Chelsean mukana joten näytöt harjoitusotteluista vähäisiä. Lähtötilanteessa kakkos- tai kolmoskärki. 18. Romelu Lukaku Loistava kausi alla West Bromwichissa, nyt luvassa iso näytön paikka Sinisten ykköstykkinä. Otteet harjoituspeleissä lupaavia. Aloittaa ykköshyökkääjänä, mutta tarvitsee onnistumisia paikan säilyttääkseen. Kaikki eväät nousta maailman parhaiden kärkien joukkoon. Vielä nuori joten ei vielä älytöntä pakkoa lopulliseen läpimurtoon. 19. Demba Ba Aloitti väkevästi maalilla Saintsin verkkoon. Torresin tapaan kärsi otteiden ailahtelusta ja pitkistäkin maalittomista putkista. Preseasonilla väläytellyt, mutta ei ole ollut Lukakun tasolla. 36. Islam Feruz Syyskuussa 18-vuotta täyttävä Skotlannin nuorten maajoukkuekärki maisteli jämäminuutteja preseasonilla. Ilman loukkaantumisia ei asiaa kentälle. Saa vastuuta alle 21-vuotiaissa jossa pelasi jo viime kaudella hyvin. Onhan tuo kenties jokseenkin sekavahko, mutta eiköhän tällä alkuun pääse.